سورهلی یازماغا قونو تاپماق چتین ایشدیر. بیزیم گوندهلیک قازئتهلریمیز اولمادیغی اوچون ( گونئیی تورکو قازئتهلریله دئییرم)، گونده یازماق اولمور. گوندهلیک یازانلار، اؤزلرینه یازا بیلرلر، گلهجهیه مشق ائلهمک اوچون. گوندهلیک یازیلاردا سؤزلر سؤزه دولمورلار. داها دوغروسو یئرینه دوشمور. نئچه یول باخیلمیر، آغیر-یونگول اولونمور. قازئتهلر اوخوجولارینی تاپیب، تپگیلرینی آلیر. بیر اوزون زاماندا یئرینه دوشور.
یوخاریداکیلار گؤز اونونه آلاراق، یازمالیییق. سؤزلر یئرینه دوشمور، دوز! تپگیلر آلینمیر دوز، اوخوجونون ساییندان خبریمیز اولمور دوز! چوخلارینی داریخدیریر او دا دوز! سایدیقلاریمین هامیسینی نظره آلاراق یازمالیییق. یازماق ایمکانی تاپماق گونلریمیزده یازا بیلدیـییمیز اوچون یازمالیییق! سؤزلریمیز یازدیقجا دولمالی دیر!
azb_Arab azb_Arab